गूगल के पास लगभग हर चीज का जवाब मौजूद है. मिसाल के तौर पर, आपकी बिल्ली के अतिसार का उपचार भी उसके पास मिल जाएगा तो यह जानकारी भी कि लोर्का की किताब लिब्रो डी पोएम्स के 1921 के संस्करण की प्रति लंदन की किस पुरानी बुकशॉप में मिल सकती है. अगर इसमें गूगल फेल हो जाए तो फिर ट्विटर है. जो सवाल आपको परेशान कर रहा है, उसका जवाब देने के लिए कोई न कोई कहीं न कहीं अवश्य मिल जाएगा. जरूरी नहीं है कि हर बार जवाब सही हो. हममें से कोई भी जिंदगी में सही जवाब की तलाश में नहीं रहता है. हम उन जवाबों की तलाश करते हैं, जो हमें राहत देते हैं. यह कुछ-कुछ ईश्वर को पाने जैसा है. यदि उसका अस्तित्व नहीं है तो हम उसका सृजन कर लेंगे.